Source: http://docplayer.fi/24009733-Uskonto-opetuksen-tavoitteet-arviointi.html
Timestamp: 2018-09-26 09:57:39+00:00
Document Index: 21313757

Matched Legal Cases: ['kko ', 'kko ', 'kko ', 'kko ', 'kko ', 'kko ']

USKONTO Opetuksen tavoitteet Arviointi - PDF
Download "USKONTO Opetuksen tavoitteet Arviointi"
1 USKONTO Uskonnonopetuksen keskeinen tehtävä on perehdyttää opiskelija omaan uskontoonsa, sen kulttuuriperintöön sekä uskonnosta nousevaan elämänkatsomukselliseen ja eettiseen ajatteluun. Muihin uskontoihin tutustutaan niiden omista lähtökohdista käsin. Uskonnonopetuksessa uskontoa tarkastellaan laajasti osana kulttuuria ja yhteiskuntaa sekä yhteisön ja yksilön elämää. Uskonnonopetus on erilaisia näkemyksiä huomioon ottavaa ja yksilöllistä vakaumusta kunnioittavaa. Oppiaineksen opetuksessa hyödynnetään viimeaikaista teologista ja uskontotieteellistä tutkimusta. Koska uskonto on osa kulttuuria ja yhteiskuntaa, uskonnonopetuksella on luontaiset kytkennät myös humanistis-yhteiskunnallisiin tieteisiin ja taideaineisiin. Uskonnonopetuksessa luodaan edellytykset ymmärtää uskontoja ja soveltaa tätä tietoa oman maailmankatsomuksen, kulttuurin ja yhteiskunnan jäsentämisessä sekä kulttuurien välisessä vuorovaikutuksessa. Opetuksessa käytetään hyväksi uskontojen omia lähteitä, tutkimusta ja eri medioiden välittämää ajankohtaista materiaalia. Opetuksessa painottuvat aktivoivat työtavat, joiden avulla uskonnon sisältöjä liitetään opiskelijoiden kokemusmaa-ilmaan ja autetaan heitä prosessoimaan ja sisäistämään kurssien sisältöjä ja kasvamaan asetettujen tavoitteiden suuntaan. Opetuksen tavoitteet Uskonnon opetuksen tavoitteena on, että opiskelija - hallitsee uskontoihin liittyvää kulttuurista lukutaitoa niin, että hän ymmärtää uskonnon merkityksen ja vaikutuksen niin yksityisen ihmisen ja yhteisön elämässä kuin yhteiskunnassa ja kulttuurissakin - hallitsee käsitteitä, tietoa ja taitoa, joiden avulla hän osaa pohtia ja analysoida erilaisia uskontoihin liittyviä kysymyksiä - kykenee rakentamaan, jäsentämään ja arvioimaan omaa maailmankatsomustaan ja kulttuuriidentiteettiään sekä arvostaa oman kulttuurinsa ja muiden kulttuurien uskonnollista perinnettä - kunnioittaa ihmisiä, joilla on erilainen vakaumus ja pystyy elämään ja toimimaan eri kulttuureista tulevien ja eri tavoin ajattelevien ja uskovien ihmisten kanssa monikulttuurisessa yhteiskunnassa ja maailmassa - ymmärtää henkilökohtaisen vastuun merkityksen sekä tiedostaa erilaisten eettisten ratkaisujen taustalla vaikuttavat arvot ja niiden merkityksen - hallitsee uskonnollisiin ja moraalisiin kysymyksiin liittyviä keskustelu- ja ajattelutaitoja sekä uskontoihin liittyvän tiedon itsenäistä hankintaa ja kriittistä arviointia. Arviointi Uskonnon opetuksessa arviointi kohdistuu katsomuksellisten ajattelutaitojen hallintaan, joka tarkoittaa kykyä yhdistellä, eritellä ja arvioida uskontoja, uskonnon ja kulttuurin sekä uskonnon ja yhteiskunnan vuorovaikutusta. Opetuksessa opiskelijoita ohjataan arvioimaan asetettujen ja omien tavoitteiden saavuttamista. Arvioinnissa otetaan huomioon opiskelijan työn määrä ja laatu sekä opiskelijoiden yksilölliset taidot. Arvioinnin tulee kannustaa opiskelijoita oman työskentelynsä suunnitteluun, arviointiin ja kehittämiseen.
2 EVANKELIS-LUTERILAINEN USKONTO Pakolliset kurssit UE1 Uskonnon luonne ja merkitys - tietää, millainen ilmiö uskonto on, ja tuntee Raamatun ominaislaadun pyhän kirjallisuuden edustajana - ymmärtää uskonnon yleismaailmallisen luonteen, uskonnoissa ilmenevät kysymyksenasettelut ja uskonnon nivoutumisen kulttuuriin ja yhteiskuntaan - saa aineksia ja käsitteellisiä välineitä oman maailmankatsomuksensa jäsentämiseen - tuntee Raamatun vaikutuksen länsimaisessa kulttuurissa ja Raamatun tutkimuksen osana uskonnon tutkimusta - oppii pyhyyden ymmärtämisen avulla kunnioittamaan ihmisiä, joilla on erilainen vakaumus. - uskonnon määrittely ja tutkiminen - uskonnon ydinkysymykset - uskonto yhteisössä ja yksilön kokemuksessa - Raamattu pyhänä kirjallisuutena - yleispiirteet Raamatun synnystä ja sisällöstä - Raamatun tutkimus- ja tulkintatavat - Raamatun vaikutukset maailmankuvaan ja kulttuuriin UE2 Kirkko, kulttuuri ja yhteiskunta ymmärtää, miten kristillinen kirkko on muotoutunut, levinnyt ja vaikuttanut ympäristöönsä eri aikoina ja miten se on ollut vuorovaikutuksessa aikansa kulttuurin ja yhteiskunnan kanssa tuntee kirkon opin rakentumisen, jumalanpalveluselämän ja taiteen vuorovaikutuksen, sekä kirkon poliittisen ja sosiaalisen merkityksen historian eri vaiheissa ymmärtää, miten kristinusko vaikuttaa erilaisina kirkkokuntina eri puolilla maailmaa osaa analysoida erilaisten kristillisten perinteiden ilmenemistä nykyajassa ja ymmärtää näihin sisältyvän yhteisen, ekumeenisen perustan. kristillisen kirkon synty alkukirkosta idän ja lännen kirkon eroon lännen kirkko keskiajalla idän kirkon kehitys reformaatio ja kirkkojen kehitys uudella ajalla nykyinen kristikunta ja kirkkojen rooli nykyajan maailmassa kirkkojen ja uskontojen välinen vuoropuhelu
3 UE3 Ihmisen elämä ja etiikka hallitsee eettisen kysymyksenasettelun ja ymmärtää elämänkysymysten ja eettisen pohdinnan merkityksen saa käsitteellisiä välineitä eettisten kysymysten tarkasteluun ymmärtää tekevänsä päivittäin moraalisia valintoja ja tietää olevansa vastuussa ratkaisuistaan saa perustiedot ihmisen elämänkysymyksistä ja ajankohtaisista etiikan aiheista ja osaa kytkeä ne uskonnon kannalta keskeisiin kysymyksenasetteluihin ymmärtää Raamatun yhteyden elämänkysymyksiin ja etiikkaan ymmärtää kristinuskon ja etiikan yhteyden, erityisesti luterilaisen etiikan keskeisen sisällön ja kirkkojen eettisten kannanottojen taustalla olevia teologisia perusteita. ihmisen tärkeät elämänkysymykset: elämän tarkoitus, kärsimys, kuolema kristillinen käsitys Jumalasta, ihmisestä, luonnosta ja pelastumisesta hyvän ja pahan käsitteet kristillinen etiikka ja etiikan teoriat yksilöeettisiä kysymyksiä yhteiskuntaeettisiä kysymyksiä Kurssi suoritetaan osallistumalla opetukseen. Itsenäinen suoritus on mahdollista vain erityisestä syystä. Itsenäisestä suorituksesta neuvotellaan opettajan kanssa. Valtakunnalliset syventävät kurssit UE4 Uskontojen maailmat tuntee maailmanuskontojen ominaispiirteet ymmärtää uskontoihin liittyvän sisäisen monimuotoisuuden ja niiden vaikutuksen ajatteluun, kulttuuriin ja yhteiskuntaan ymmärtää eri uskonnoissa ilmenevien ihmiselämän peruskysymysten samankaltaisuuden ja oppii arvostamaan muiden kulttuurien uskonnollista ja eettistä perinnettä. Kurssilla käsitellään hindulaisuutta, buddhalaisuutta, Kiinan ja Japanin uskontoja, juutalaisuutta ja islamia alla olevien teemojen näkökulmasta. Lisäksi tarkastellaan luonnonkansojen uskontojen yhteisiä piirteitä. uskontojen levinneisyys ja kannattajamäärät uskontojen pyhät kirjat ja oppi uskontojen eettiset ohjeet uskontojen kultit ja rituaalit uskontojen suuntaukset uskonnot ja yhteiskunta
4 UE5 Mihin suomalainen uskoo? tuntee uskonnon ilmenemismuodot Suomessa muinaissuomalaisesta uskonnosta nykypäivän uskonnollisuuteen ymmärtää Suomen uskonnollisista ja maailmankatsomuksellisista kysymyksistä käytyä keskustelua ja siihen liittyviä taustatekijöitä osaa jäsentää Suomen uskonnollisia liikkeitä niiden toiminnan ja opillisten korostusten näkökulmasta. tuntee oman seudun paikallisen uskonnollisen tilanteen muinaissuomalainen uskonto Suomen kirkkohistorian yleislinjat luterilainen kirkko, herätysliikkeet ja muut kristilliset kirkot nykypäivän Suomessa ei-kristilliset yhteisöt Suomessa kristinuskon vaikutus suomalaiseen kulttuuriin ja yhteiskuntaan Aihekokonaisuudet Suomalaisen kulttuuri-identiteetin jäsentäminen syvenee luterilaisen kirkon historian ja nykyisen aseman tuntemisen kautta. Erilaisten suomessa vaikuttavien kirkkokuntien tuntemisen lisäksi kurssilla tulee esille paikalliset korostukset. Oman alueen uskonnollisten korostusten tunteminen tukee paikallisen kulttuuri-identiteetin ymmärtämisessä. Oppilas tietää myös vaikutusmahdollisuutensa kirkossa ja yhteiskunnassa aktiivisena kansalaisena. Koulukohtainen syventävä kurssi UE6 Pyhät tekstit ja moderni maailma (uskonnon oppimäärän kertaus) ymmärtää länsimaisen kulttuurimme syvärakenteeseen vaikuttaneita tekijöitä kuten pyhiä tekstejä ja riittejä sekä niiden perustalta nousevaa elämäntapaa. Kurssilla voidaan kerrata koko uskonnon oppimäärää ylioppilaskirjoituksia varten. tieteellisen raamatuntutkimuksen peruskysymykset Raamatun keskeinen sisältö Raamatun yhteys tieteeseen, taiteeseen ja kieleen Uskonnon kurssien kertaaminen
5 Ortodoksinen uskonto Pakolliset kurssit UO1 Ortodoksinen maailma : tuntee kirkon synnyn ja kehityksen sekä kirkon nykyisyyttä muovanneet tekijät ymmärtää oman kirkkonsa muotoutumisen historian kulussa tuntee ortodoksisia paikalliskirkkoja sekä niiden historiallista ja kulttuurista merkitystä näkee oman uskonnollisen perinteensä osana historiallista ketjua. : varhaiskirkko Bysantin aika oppi ja hallinto määräytyvät idän ja lännen kirkon ero Venäjän kirkko ja muut ortodoksiset paikalliskirkot orientaaliset kirkot lännen kirkot UO2 Uskonoppi ja etiikka : tuntee ortodoksisen kirkon opin lähteet ja perusteet hahmottaa eri kirkkojen opillisia eroja ja eriävään kehitykseen johtaneita syitä tuntee ortodoksisen ihmiskuvan ja etiikan perusteet sekä ymmärtää, kuinka näiden pohjalta kirkko voi muodostaa eettisiä kannanottoja uusiin esille tuleviin kysymyksiin ymmärtää, että eri maiden ortodoksiset kirkot voivat päätyä erilaisiin eettisiin tulkintoihin. : ortodoksisen opin lähteet ja pyhän käsite Pyhä Kolminaisuus Jumalansynnyttäjä pyhät ihmiset ja ajan pyhittäminen ortodoksinen ihmiskuva yksilö- ja yhteisöeettisiä kysymyksiä UO3 Raamattutieto : tuntee Raamatun synnyn ja rakenteen sekä taustalla vaikuttaneen kulttuurihistorian hahmottaa jumalakuvan kehityksen historian kulussa ja Raamatun sisällä sekä messiasodotuksen syntymisen ja täyttymisen Palestiinassa tuntee Raamatun käytön ortodoksisessa kirkossa ja sen liturgisessa elämässä ymmärtää eri Raamatun kirjojen merkityksen tämän päivän kristinuskolle ja erityisesti ortodoksiselle kirkolle sekä Raamatun merkityksen etiikan muotoutumisessa osaa omatoimisen Raamatun käytön.
6 : Jumala ja ihminen Pentateukissa viisauskirjallisuus profeetat ja messiasodotus evankeliumien synty ja niiden erityispiirteet Jeesuksen henkilö Apostolien tekojen kuvaus kirkon ensi vaiheista Paavali ja hänen kirjeensä Syventävät kurssit UO4 Uskontojen maailmat : tuntee maailmanuskontojen ominaispiirteet ymmärtää uskontoihin liittyvän sisäisen monimuotoisuuden ja niiden vaikutuksen ajatteluun, kulttuuriin ja yhteiskuntaan ymmärtää eri uskonnoissa ilmenevien ihmiselämän peruskysymysten samankaltaisuuden ja oppii arvostamaan muiden kulttuurien uskonnollista perinnettä. : Kurssilla käsitellään hindulaisuutta, buddhalaisuutta, Kiinan ja Japanin uskontoja, juutalaisuutta ja islamia alla olevien teemojen näkökulmasta. Lisäksi tarkastellaan kristillisperäisiä uskontoja ja uususkontoja. uskontojen levinneisyys ja kannattajamäärät uskontojen pyhät kirjat ja oppi uskontojen eettiset ohjeet uskontojen kultit, rituaalit ja taide uskontojen suuntaukset uskonnot ja yhteiskunta UO5 Ortodoksinen Suomi : tuntee Suomen ortodoksisen kirkon historian ja nykypäivän ymmärtää eri kirkkojen merkityksen suomalaisessa yhteiskunnallisessa kehityksessä hahmottaa uskonnon ilmenemisen taiteessa tuntee Suomessa elävää monikansallista ortodoksista kulttuuria osaa jäsentää nykyistä uskonnollista tilannetta Suomessa. : suomalainen muinaisusko ortodoksit idän ja lännen välissä katolisuudesta luterilaisuuteen itsenäisen Suomen ortodoksinen kirkko maahanmuuttajien ortodoksinen perinne ykseys ja erilaisuus uskonnollinen tilanne nykypäivän Suomessa